cyanic-selkie/wikianc huggingface dataset:
St. Frans-katedralen i Xi’an
Kirken ble bygd i 1716 og utvidet i 1884. Den ble stengt i 1966, ved utbruddet av kulturrevolusjonen, og gjenåpnet i 1980.
Vestfoldmodellen
Vestfoldmodellen er et samarbeid mellom instanser som møter vold i nære relasjoner. I Familievoldsteamet sitter representanter for politiet, barnevernvakten, krisesenteret og familievernkontoret.
To tiltak er iverksatt: et ambulerende Voldsmottak og Alternativ til Vold (ATV). ATV har for tiden (per 14. juni 2007) 107 klienter. 70 prosent av de voldelige personene som deltar i prosjektet slutter å bruke vold. Det avholdes årlige fagdager og stormøter. For tiden satses det spesielt på å bygge opp et tilbud til barn som opplever eller blir utsatt for vold i nære relasjoner.
Storpolske voivodskap
Det storpolske voivodskap, eller Voivodskapet Wielkopolska, (polsk Województwo wielkopolskie eller bare Wielkopolskie) er et voivodskap og landskap i sentralvestlige del av Polen, med et areal på 29 826 km² og 3 467 016 innbyggere (01.01.2014). Hovedstaden er Poznań.
Større byer
Voivodskapets største byer (innbyggertall og areal per 31. desember 2006):
Fullstendig liste over byer
Storpolske voivodskap består av 109 byer. ):
Fylkesvei 4322
Fylkesvei 4322 går mellom Søyland i Gjesdal og Byrkjeland i Bjerkreim.
Frem til 2019 hadde veien betegnelsen fylkesvei 111.
Rundtom (Drammen)
Rundtom er et område i bydelen Strømsø/Danvik i Drammen. Det ligger på sørsiden av Drammenselva mellom Strømsø, Tangen og Danvik. Navnet har sin bakgrunn i at området i sin tid var en øy, og at man måtte seile "rundt om" denne øya for å komme til Tangen. Det eneste som minner om dette i dag er et gammelt brorekkverk som er satt igjen. Rundtom er et trafikknutepunkt der veien fra Svelvik møter gamle E18, som går sørover ut Kobbervikdalen. En av byens klassiske barneskoler, Brandengen skole, ligger her, samt bensinstasjoner og andre utsalg som betjener biltrafikken.
Clifton Webb
Clifton Webb (født Webb Parmelee Hollenbeck 19. november 1889 i Marion County i Indiana, død 13. oktober 1966 i Beverly Hills i California) var en amerikansk skuespiller, danser og sanger.
Randy Meisner
Randy Meisner (1946–2023) var en amerikansk musiker, særlig kjent som bassist i Eagles, hvor han spilte til han ble erstattet av Timothy B. Schmit. Meisner hadde også suksess både før og etter Eagles; han var med å danne band som The Dynamics, Poco, og var medlem av The Poor, Stone Canyon Band og flere andre.
Clifton Webb
Bakgrunn
Webb tok privattimer i dans og tok dramatimer i en alder av fem år. Han gjorde sin debut på teater i en alder av syv år i en forestilling av det kjente skuespillet Carnegie Hall som ble utført ved New York Children's Theatre i New York. Denne suksessen ble fulgt opp av en turné som ble etterfulgt av flere ledende roller blant annet som karakterene Oliver Twist og Tom Sawyer i The Adventures of Huckleberry Finn.
Karriere
I en alder av nitten år, hadde Webb blitt en profesjonell danser og han tok kunstnernavnet «Clifton Webb». Han både sang og danset i cirka to dusin forestillinger før han debuterte på Broadway som karakteren Bosco i The Purple Road, som åpnet på Liberty Theater den 7. april 1913, og hadde 136 forestillinger innen august dette året.
Randy Meisner
Meisner hadde senere en karriere som soloartist.
Clifton Webb
Karriere
Webb fikk en Oscar-nominasjon innen kategorien beste mannlige hovedrolle i 1949 for sin role i Sitting Pen som var den første filmen i en serie på tre filmer av komedien «Mr. Belvedere», der Webb portretterte den nedsettende og allvitende hovedpersonen som rakket ned på alle andre. I filmen Cheaper by the Dozen fra 1950, spilte Webb mot Myrna Loy, da de spilte karakterene Frank og Lillian Gilbreth som i filmen var foreldrene til 12 barn. Filmens suksess førte til en oppfølger, kalt «Belles on Their Toes».
Webb tilbragte de fem siste årene av sitt liv som en syk eneboer som nesten aldri gikk ut av sitt hjem i Beverly Hills i California. Han døde som følge av ett hjerteinfarkt i en alder av 76 år.
Han ble gravlagt i krypten 2350, korridor G-6 i Hollywood. For alle hans bidrag til den amerikanske filmindustrien, har Clifton Webb blitt tildelt en stjerne på Hollywood Walk of Fame ved 6840 Hollywood Boulevard.
Mini-Stillehavslekene
Pacific Mini Games, tidligere kjent som South Pacific Mini Games er en regional multisportkonkurranse for land og områder i Oseania.
Konkurransen heter Mini Games fordi den er en «nedskalert» versjon av Stillehavslekene (Pacific Games), slik at også mindre nasjoner skal kunne arrangere disse lekene. Pacific Mini Games arrangeres hvert fjerde år, og ble første gang arrangert i 1981. 2005 var siste år under navnet South Pacific Mini Games.
Regelbau 638
Regelbau 638: Kleine Sanitätsunterstand var en tysk standardisert bunker.
Før og under andre verdenskrig bygget Wehrmacht en rekke standardiserte bunkere og våpenoppstillinger i Tyskland og tysk-okkuperte land. Disse byggene ble kalt Regelbau, dvs. standardiserte bygg. Regelbau 638 var en bunker for sanitetsstøtte (Kleine Sanitätsunterstand)
På Fjell festning utenfor Bergen, finnes en fullt restaurert Regelbau 638. Bunkeren ble i 2009-2010 restaurert innvendig med tidsriktig, tysk lege- og santitetsutstyr fra andre verdenskrig av Fjell Festnings Militærhistoriske Samlinger.
Stephen Maguire
Stephen Maguire (født 13. mars 1981 i Glasgow) er en skotsk profesjonell snookerspiller.
Maguire ble profesjonell i 1998 og vant i 2004 European Open da han var rangert som nummer 41 i verden. I finalen slo han Jimmy White 9–3. I 2004 vant han UK Championship etter en klar 10–1 seier over David Gray. På veien mot finalen slo han blant andre Ronnie O'Sullivan, som da var rangert som nummer én i verden.
Maguire har gjort et maksimum break i 2000 og et under semifinalen i China Open 2008 mot Ryan Day. Foran sesongen 2007/2008 er han rangert som nummer ti. Denne sesongen vant han Northern Ireland Trophy etter 9–5 seier over Fergal O'Brien i finalen. Dette var hans tredje seier i en rankingturnering. I den påfølgende turneringen, UK Championship, kom han igjen til finalen, men tapte 2–9 for Ronnie O'Sullivan. Han kom for tredje gang i løpet av sesongen til finalen i en rankingturnering i China Open. Her sikret han seg sin andre seier for sesongen med 9–8 over Shaun Murphy.
På grunn av problemer med nakken har Maguire legeærklæring på at han ikke kan spille med sløyfe, som normalt er et krav for å kunne delta i snookerturneringene. Han spiller derfor med skjorten åpen i halsen.
Sønner av Norge (TV-program 2003)
Sønner av Norge var en norsk reality-tv-serie som gikk på NRK1 i 2003. Espen Thoresen var programleder. I denne serien var ti tenåringer plukket ut for å representere sin generasjon. I episode to skulle seerne stemme over hvilke fem som skulle gå videre for å "redde sin generasjons tapte ære". Etter direktesendingen skulle de fem utvalgte kjempe sammen, og ikke mot hverandre. Her fikk de ulike oppgaver som alle var basert på fakta eller uttalelser fra folk med myndighet. Ungdommenes mål ble å bevise at alt slett ikke var så mye bedre før, og at dagens unge også duger. Programmet gikk på mandagskvelder.
Premieren ble sett av 478 000.
Alle deltakerne var mellom 17 og 18 år gamle. Rundt 1500 søkte om å få bli med.
Morten Løberg
Morten M. Løberg (født 30. april 1953 i Hamar) er en norsk fotograf, billedkunstner og fagpressejournalist bosatt i Oslo.
Løberg har vært styreleder i Forbundet Frie Fotografer, har sittet i Høstutstillingens fotojury og vært tilknyttet Dagbladet som kunstanmelder innen fotografi. Han er medlem i Norske Billedkunstnere, Norsk Journalistlag og Norsk faglitterær forfatter- og oversetterforening. Løberg er redaktør for nettstedet fotografi.no og tilknyttet bildebyrået Samfoto.
Han har deltatt på en rekke kollektive utstillinger, blant annet på Henie Onstad kunstsenter og Preus fotomuseum. Han har vært antatt på Høstutstillingen tre ganger og på Østlandsutstillingen to ganger. Han har hatt separatutstilling i bl.a. Preus fotomuseum, Galleri BOA (bildekunstnerne Oslo Akershus), Galleri Svalbard og i kulturhuset i Barentsburg.
Han er innkjøpt av blant andre Norsk kulturråd, Bibliothèque nationale (Paris), Oslo kommunes kunstsamlinger og Norsk museum for fotografi / Preus fotomuseum.
I 2007 ble han kåret til Årets frilanser av Frilansjournalistene/Norsk Journalistlag. I 2011 ble han tildelt Langaards kunstnerstipend.
Harmophola
Utseende
En ganske liten (litt over 1 millimeter), brunrød køllebille. Antennene er kraftige med et stort, spoleformet ytterste ledd. Fasettøynene er nokså store. Pornotum er rundet, bredere enn langt, med fem lengdefurer. Dekkvingene er rundede, hver med én lengdefure, bakkroppen er kort avrundet.
Utbredelse
Slekten er kjent fra Brasil og Panama.
Lars E. Hanssen
Lars Erik Folkvord Hanssen (født 26. mai 1949) er en norsk lege, dr.med., professor, tidligere helsedirektør og direktør for Vitenskapskomiteen for mattrygghet. Hanssen vokste opp i Stavanger.
Utdannelse og yrkeskarriere
Hanssen ble utdannet lege i 1973, dr.med. i 1980 og er spesialist i indremedisin, gastroenterologi og endokrinologi. Han var først knyttet til Ullevål sykehus, deretter Rikshospitalet fra 1984, etter hvert som sjeflege fra 1992 til 1994 og professor i indremedisin ved Universitetet i Oslo. Ved Rikshospitalet la han grunnlaget for det senere Centre of excellence for behandling av nevroendokrin kreft (ENETS). Han har publisert ca. 200 vitenskapelige arbeider. Han har vært professor II i medisin ved Institutt for samfunnsmedisinske fag, og ved Det psykologiske fakultet, Universitetet i Bergen 2001–14 og fakultetsrådsleder, Det medisinske fakultet, Norges teknisk-naturvitenskapelige universitet 2005–09.
Fra 1994 arbeidet han i Statens helsetilsyn som assisterende helsedirektør under Anne Alvik. Fra 2001 til august 2012 var han direktør, til og med 2006 med tittel helsedirektør. I hans tid ble tilsynsansvaret utvidet til også å omfatte barneverntjenester, sosiale tjenester, folkehelsearbeid, medisinsk og helsefaglig forskning og tilsyn med helsetjenester til militært personell i operasjoner i utlandet.
I årene 2012 til 2019 var han direktør for sekretariatet for Vitenskapskomiteen for mattrygghet. Han var norsk representant i Advisory Forum i European Food Safety Authority (EFSA) fra 2012 til 2019.
Hanssen har hatt styreverv for International Agency for Research on Cancer i Lyon, Senter for medisinske studier i Moskva (Universitetet i Oslo) 1992–97, Sørlandet sykehus HF og har vært styreleder for områdestyret for medisin og helse i Norges forskningsråd 1997–2001. Han har også vært assisterende redaktør 1987–1993 og sjefredaktør 1994–1996 for Scandinavian Journal of Gastroenterology, med utgaver på engelsk, spansk og kinesisk. Han var medlem av utvalget som la fram forslag til helseforskningsloven i 2005.
Hanssen gjennomførte kandidatstudiet i helseadministrasjon ved Universitetet i Oslo i 1989, pedagogikk for universitetslærere i 1990, Forsvarets høgskole i 1995 og NATO Defense College i Roma i 1999–2000.
Utmerkelser og politisk virksomhet
I 2001 fikk han YS-Stats medbestemmelsespris og i 2021 ble han utnevnt til Kommandør av Den Kongelige Norske St. Olavs Orden «for fremragende bidrag til utviklingen av norsk helsetjeneste.»
Hanssen er aktiv i Nordre Aker Arbeiderparti.
Anita Taring
Tone Anita Taring (født 19. mars 1960) er en tidligere norsk håndballspiller. Hun har 32 kamper for Norges kvinnelandslag i håndball i perioden september 1979 til november 1981 og gjorde 54 mål.
Taring var Njård-spiller til 1978. Etter det spilte hun for Nordstrand IF til 1989 og hadde enkelte innhopp i laget også seinere. Hun vant NM-sølv i 1980 og ble norgesmester i 1987.
I 1. divisjon håndball for kvinner 1980/81 ble Taring toppscorer med 116 mål.
Stor-Polen
Stor-Polen (polsk Wielkopolska, latin Polonia Maior) er en historisk region i sentralvestlige del av Polen langs elven Warta, med hovedbyene Poznań, Gniezno og Kalisz.
Stor-Polen utgjorde kjernen i den unge polske middelalderstaten, og regnes derfor ofte for å være Polens vugge. Regionen omfatter store deler av områdene som dreneres av Warta og dens bielver, og kan deles opp i to geografiske hovedområder – innsjøområdet i nord og flatlandet i sør. Det historiske Stor-Polen ligger i dag i det storpolske voivodskap og deler av voivodskapene Lubusz, Kujawy-Pomorze og Łódź.
Området var i begynnelsen kjent under navnet «Polonia» (Polen) – navnet «Polonia Maior» ble tatt i bruk først i det 14.-15. århundre (i motsetning til «Polonia Minor» – Lille-Polen i sør).
Rasebiologi
Rasebiologi var en vitenskap som forsket på forskjeller mellom menneskeraser. Rasebiologiens blomstringstid var fra 1800-tallet frem til 1940-årene. I dag er det stor enighet blant biologer om at rasebiologien må betegnes som misbruk av (og ikke som en fagdisiplin innen) biologien.
Grunnen til at rasebiologisk forskning ble forlatt, er fordi det ideologiske og politiske misbruket av resultatene, som resulterte i ufattelige menneskelige lidelser.
Cha cha cha (Käärijä-sang)
Om sangen
Låten ble plukket ut som en av syv deltakere til Uuden Musiikin Kilpailu 2023, Finlands uttak til Eurovision Song Contest. I konkurransen opptrådte Käärijä i oppblåst, grønn bolero, bar mage og skinnbukser. Med på scenen hadde han fire cha-cha-cha-dansere i rosa dansedrakter.
Prosess (informatikk)
Operativsystemet vil også sørge for at de forskjellige prosessene ikke kan ødelegge for hverandre. Prosessene vil få tildelt adskilte minnesegmenter, som prosessen selv har eksklusiv tilgang til. De fleste operativsystemer tilbyr likevel måter for flere prosesser å dele bestemte minneområder, for å la flere prosesser kunne kommunisere på en effektiv måte.
Cha cha cha (Käärijä-sang)
Om sangen
I finalen 25. februar vant sangen en solid seier hos både de internasjonale juryene og seerne. Sangen fikk samlet 539 poeng – 387 poeng foran andreplassen, og den største seiersmarginen i konkurransens historie. Med seieren ble «Cha cha cha» Finlands bidrag til Eurovision Song Contest. På forhånd var sangen blant favorittene til å vinne konkurransen.
Prosess (informatikk)
Prosesser i UNIX
I UNIX skapes en prosess av at en allerede eksisterende prosess kaller en rutine kalt fork. UNIX skaper da en kopi av den allerede eksisterende prosessen. Denne nye prosessen sies da å være barnet (barneprosessen) til foreldreprosessen, prosessen som gjorde kallet på fork.
Cha cha cha (Käärijä-sang)
Eurovision Song Contest
Finland var trukket til å delta i semifinale 1 av Eurovision Song Contest i Liverpool Arena tirsdag 9. mai 2023. Der vant «Cha cha cha» semifinalen og avanserte til finalen lørdag 13. mai. I finalen vant sangen telefonavstemningen klart, men endte på andreplass sammenlagt bak Sverige og Loreens «Tattoo». Andreplassen er Finlands nest beste plassering, etter seieren i 2006.
Rasebiologi
Raseforskning i dag
Forskningen som i dag skjer på etniske forskjeller mellom menneskegrupper, har lite til ingenting til felles med 1800- og 1900-tallets rasebiologi, og omtales derfor heller ikke som rasebiologi. Forskningen er i hovedsak genetisk og prøver bl.a. å avdekke menneskeartens evolusjon før og etter at denne utvandret fra opphavsregionen i Afrika. Resultatene kan langt på vei sies å ha avkreftet rasebiologiens grunnantakelse: De genetiske forskjellene mellom etniske menneskegrupper er små. I den grad humangenetikere uttaler seg om politiske konsekvenser, tar de vanligvis eksplisitt avstand fra politisk (mis)bruk av funnene. Tvert imot har enkelte humangenetikere hevdet at det ikke fins noe vitenskapelig grunnlag for rasebegrepet.
Sygno
Sygno ble endelig dannet i siste istid for 13 000 år siden. Åsryggen ble dannet av at elver og isbreer avsatte leire, sand og grus i flere omganger. Det går en tursti fra fv. 315 til Sygno.
Prosess (informatikk)
Prosesser i UNIX
Ofte vil foreldreprosessen vente («sove») til barneprosessen er ferdig med å kjøre. Da vil forelderen si fra til systemet om at den ikke trenger prosessortid før barnet har kjørt seg ferdig. Dette kalles seriellprosessering. Enkelte applikasjoner (for eksempel et shell) ønsker imidlertid at foreldreprosessen skal fortsette å kjøre, parallelt med barneprosessen. Dette kalles da parallellprosessering. I motsetning til i mange andre operativsystemer er det i UNIX små forskjeller i hvordan man skaper serielle og parallelle prosesser.
UNIX bruker en prosesstabell til å holde rede på de forskjellige prosessene. En anførsel (engelsk: entry) skapes i denne tabellen når en ny prosess skapes. Denne plassen frigjøres igjen når prosessen har kjørt seg ferdig. Hver anførsel i tabellen inneholder de data UNIX trenger å holde rede på når prosessen ikke er aktiv. Hver anførsel i tabellen har en prioritet, og når en prosess har avsluttet eller brukt opp prosessorkvoten sin vil den prosessen i listen med høyest prioritet bli valgt som ny aktiv prosess.
Prosesser i Microsoft Windows
Microsoft Windows er et såkalt preemtive multitasking operativsystem, det støtter altså flere prosesser og tråder av gangen. Hver prosess får en gitt mengde tid, kalt kvantum, som kan brukes til å få tilgang til prosessoren. Når kvantumet er brukt opp, avbryter Windows prosessen og gir prosessen med høyest prioritet til prosessoren.
Windows XP bruker 32 forskjellige prioritetsnivåer, nummerert fra 0 til 31. Nivåene fra 16 til 31 er reservert for operativsystemkjernen, mens nivåene 0 til 15 brukes av brukerens prosesser.
Hver brukerprosess begynner med en bestemt prioritet. Kjernen kan fortløpende manipulere disse prioritetene om den finner det nødvendig. Dette kan for eksempel være nødvendig når en interaktiv prosess venter på inndata fra brukeren, og det derfor er nødvendig å prioritere denne på bekostning av mindre viktige prosesser, eksempelvis prosesser som skriver til platelageret.
Prosesser på Mac OS X
Mac OS Xs kjerne er en mikrokjerne. Denne mikrokjernen holder rede på forskjellige oppgaver, der en oppgave består av mange tråder. I denne sammenhengen er en tråd grunnenheten som kjernen tildeler prosessortid. Det man ville ha kalt en prosess på et annet system består altså i OS Xs kjerne av en oppgave og en eller flere tråder.
Over kjernen finnes det på Macplattformen et BSD-lag. BSD ser på det aktive programmet som en prosess, og tilordner denne til en enkelt oppgave i kjernen, samt til en eller flere tråder.
På samme måte som Windows XP holder kjernen i OS X alle trådene i en prioritetskø, der kjernen kan manipulere prioritetene til trådene. Det finnes fire forskjellige prioritetsnivåer, og kjernen kan flytte tråder mellom disse.
Vittorio Pozzo
Bakgrunn (1886-1928)
Han ble ofte kalt for Il Vecchio Maestro («Den gamle mesteren»), og beskrevet som både anglofil og autoritær. Pozzos tid som landslagssjef for Italia var i samme tidsperiode som Benito Mussolinis fascistregime styrte Italia.
Angelika Klüssendorf
Angelika Klüssendorf (født 26. oktober 1958 i Ahrensburg) er en tysk forfatter.
Vittorio Pozzo
Bakgrunn (1886-1928)
I tiden før reiste han veldig mye. Han hadde stor fotballinteresse og reiste mye til England i de første årene av 1900-tallet. I England møtte han Charlie Roberts som spilte for Manchester United FC og Steve Bloomer som spilte for Derby County FC.
Madelene
Madelene er et opprinnelig dansk kvinnenavn dannet som en variant av Magdalene, som har opprinnelse i et tilnavn med betydningen «fra Magdala». Bynavnet Magdala har opprinnelse i hebraiske migdal, «tårn».
Kjente personer med navnet
Personene i listen er ordnet kronologisk etter fødselsår.
Fylkesvei 7484
Fylkesvei 7484 går mellom Espenes og Misvær i Bodø kommune.
Frem til 2019 hadde veien betegnelsen fylkesvei 552.
Vittorio Pozzo
Bakgrunn (1886-1928)
Pozzo spilte for Grasshopper-Club Zürich i Sveits, før han dro til Torino FC i Italia, hvor han var med på å utvikle klubben. Senere trente han også Torino i perioden 1912–1924.
I 1912 hadde han ansvaret for det italienske OL-laget i Stockholm. Italia tapte 3-2 mot i den første runden av turneringen. Pozzo var også trener for OL-laget i 1928, hvor Italia tok bronsemedalje etter å ha tapt 3-2 mot.
Landslagstrener (1929-1948)
Han returnerte som landslagstrener på permanent basis i desember 1929, på én betingelse, ingen lønn. I 1930 vant Italia den sentraleuropeiske Internasjonale Cupen etter å ha slått 5-0 i Budapest.
I 1934 vant Italia VM på hjemmebane. var regnet som et av de beste lagene i verden, men var ikke med under VM ettersom FA hadde brutt med FIFA. De bestemte seg derfor for å møtes i London, for å se hvem som var de virkelige verdensmestrene. Kampen ble kalt Battle of Highbury. England vant kampen 3-2, men Italia måtte spille omtrent hele kampen med en mann mindre ettersom Luis Monti brakk foten etter to minutter.
I 1935 vant Italia Dr. Gero Cup og OL i 1936. OL-laget som bare bestod av studenter, hadde bare tapt for og Østerrike siden oktober 1932.
Italia fortsatte ubeseirede frem mot VM 1938, og ble verdensmestre etter å ha gått ubeseiret gjennom turneringen.
Slutten av karrieren
Vittorio Pozzos siste kamp som trener for Italia, kom i OL i 1948 da Italia tapte 5-3 mot i kvartfinalen.
Pozzo avsluttet med utrolige 63 seire på 93 kamper som trener for Italia. Etter landslagskarrieren arbeidet Pozzo som journalist, og dekket VM i 1950.
Vittorio Pozzo døde 21. desember 1968, 82 år gammel.
Angelika Klüssendorf
Biografi
Angelika Klüssendorf bodde fra 1961 i Leipzig, hvor hun tok landbruksutdannelse og jobbet med melkeproduksjon. I 1985 flyttet hun til Vest-Tyskland. Hun bor nå i Beeskow.
Angelika Klüssendorf har skrevet fortellinger, romaner og ett teaterstykke. Hun deltok i 1989 i Klagenfurt-delen av Ingeborg-Bachmann-Wettbewerb.
Verfassungsschutz
Verfassungsschutz (forfatningsbeskyttelse) betegner Tysklands føderale og statlige sikkerhetstjenester for innenriks politisk overvåkning. På grunn av landets føderale struktur, består Verfassungsschutz av både et føderalt byrå (Bundesamt für Verfassungsschutz) og i stor grad uavhengige enkeltbyråer (kalt Landesämter für Verfassungsschutz) i hver enkelt delstat.
Oppgaver
Den viktigste oppgave som tilligger Verfassungsschutz er å overvåke organisasjoner som betraktes som en trussel mot den «frihetlig-demokratiske grunnordning». Den direkte foranledning for opprettelsen av tjenestene var den kalde krigens kommunistiske trussel.
Selv om Verfassungsschutz bruker alle typer overvåkningsteknologi og infiltrasjon, baserer den for det meste sin informasjon på publikasjoner fra organisasjonene som observeres. Informasjonen samles i årlige rapporter, kalt Verfassungsschutzberichten, som er tilgjengelig for allmennheten; trolig gis det også mer detaljerte og hemmelige rapporter til regjeringen.
Verfassungsschutz har ingen politimyndighet; når de får informasjon er de avhengig av politiet eller statsadvokatene for å forfølge straffbare forhold.
Organisasjonene Verfassungsschutz overvåker faller i fire hovedgrupper:
Noen av Verfassungsschutz-byråene har også andre oppgaver, som beskyttelse av regjeringsrelatert informasjon, overvåkning av utenlandske hemmelige tjenester, og av organisert kriminalitet.
Hurtigminne
Hurtigminne (engelsk: cache) (uttale /kæʃ/, kæsj) er betegnelsen på en type høyhastighetsminne i datamaskiner.
En datamaskins kjørende programmer (prosesser) ligger i hovedhukommelsen (RAM). Under kjøring flyttes de aktive instruksjonene og dataene kontinuerlig over i hurtigminnet, slik at prosessoren kan hente dem derifra. Det går typisk rundt hundre ganger fortere å lese fra hurtigminne enn fra hovedhukommelsen, så flyttingen over til hurtigminnet øker maskinens regnehastighet betraktelig.
En maskins hurtigminne er begrenset, en typisk hjemmemaskin kan ha i størrelsesordenen 1-8 MB hurtigminne. Dette kommer av den høye prisen på hurtigminne.
Om prosessoren trenger data eller instruksjoner som ikke ligger i hurtigminnet, sier man at man får en bom (miss). Da vil deler av hovedhukommelsen kopieres over i hurtigminnet. Operativsystemet vil da gjerne gjøre antagelser om hvilke data prosessoren trenger den neste tiden, slik at hele sekvenser av data vil kopieres over. Dette kan også gjøres parallelt med at prosessoren regner, slik at man minimerer tiden prosessoren må vente på nye instruksjoner.
Mange maskinarkitekturer opererer med flere nivåer av hurtigminne. De fleste nye maskiner har nå to nivåer fra ca. 1-8 MB, mens firekjerneprosessoren Phenom fra AMD har 3 nivåer hurtigminne (2 MB), der hastigheten på det primære hurtigminnet er enda raskere enn hastigheten på det sekundære hurtigminnet osv.
Kommensurablitet (matematikk)
Innen matematikken sies to reelle tall a og b, forskjellige fra null, å være kommensurable hvis og bare hvis \frac{a}{b} er et rasjonalt tall. Det eksisterer et tall c som er heltallsdelelig med både a og b.
Jamie McMurray
James Christopher «Jamie» McMurray (født 3. juni 1976 i Joplin, Missouri, USA) er en fører i den amerikanske motorsporten NASCAR. Han kjører bil #26 Crown Royal Ford Fusion for teamet Roush Racing i NASCARs Nextel Cup. I tillegg kjører han deltid i Busch Series, hvor han kjører bil #64 Top Flite Dodge Charger for Rusty Wallace Inc.
Sütterlinskrift
Sütterlinskrift eller bare sütterlin (på tysk Sütterlinschrift eller Sütterlin) var en skriveskrift som ble brukt i tyske skoler i mellomkrigstida. Dette var en type løkkeskrift som ble den siste kurrenten, en gotisk håndskrift, som var vidt utbredt i Tyskland. Skrifttypen ble oppkalt etter formgiveren Ludwig Sütterlin.
Historikk
Sütterlinskriften ble utformet av den grafiske designeren Ludwig Sütterlin (1865–1917) etter oppdrag fra kulturministeriet i Preussen som i 1911 ønsket en «moderne skriveskrift». Skriften ble første gang prøvd ut i skoler i Berlin i 1914. I 1924 ble den antatt som skoleskrift i Preussen, seinere også i enkelte andre tyske delstater. Sütterlins bokstaver erstattet dermed gradvis den gamle skriveskriften som hadde utviklet seg fra 1500-tallet da boktrykkerkunsten frambrakte den tyske frakturskriften, en trykkskrift med tjukke stammer og delvis brukne buer.
Sütterlinskriften ble designet slik at det skulle være enklere å forme bokstavene, noe som er viktig for skoleelever med umoden finmotorikk. I motsetning til tidligere skriveskrift der pennetrykket må varieres, kan sütterlin skrives med samme trykk og jevnt tjukke linjer. Hovedstammene er dessuten loddrette, og linjene har tydeligere definerte buer og vinkler.
Jovna Zakharias Dunfjell
Jovna Zakharias Dunfjell (født 7. november 1983) er en norsk politiker, kirkemusiker og dirigent fra Snåsa. Han ble i 2013 valgt inn som sametingsrepresentant for Åarjel-Saemiej Gielh (ÅaSG) i sørsamisk valgkrets. Han har i tidligere valgperioder vært vararepresentant på Sametinget. Dunfjell er til daglig kirkemusiker/trosopplærer i Svalbard kirke. I tillegg dirigerer han Store Norske Mandskor og damekoret Tundradudrene i Longyearbyen.
Jim Cartwright
Jim Cartwright (født 27. juni 1958 i Lancashire, England) er en engelsk dramatiker, født i Farnworth i Lancashire. Hans første drama var Road som ble produsert i 1986. For dette vant han en rekke priser. Skuespillet ble tilrettelagt for visning på TV og ble kringkastet av BBC.
Cartwright er best kjent for filmen Little Voice, med blant annet Michael Caine og Ewan McGregor i de fremste rollene. Manuset i var basert på skuespillet The Rise and Fall of Little Voice, som han skrev og som ble oppført ved teateret Royal National Theatre i 1992. Hans drama Bed (1995) ble satt opp ved Royal National Theatre, regissert av Julia Bardsley.
Høit mot nord og langt mot vest
Høit mot nord og langt mot vest er en kino-dokumentarfilm som ble tatt opp i 35 mm sort/hvitt av daværende fiskerikonsulent Thor Iversen (1873–1953). Filmen var en samling av opptak gjort mellom 1927 og 1937. Iversens opptak fra 1930 var fra På sildefiske, Vårtokt til Bjørnøya og Svalbardtokt, og var på ca 10min hver. I 1933 filmet han på Grønland, i 1935 på Jan Mayen og i 1936 filmet han "Hvor isbjørnen ferdes". Stumfilmen Høit mot nord og langt mot vest ble vist i Bergen i 1939.
I nyere tid har det blitt arbeidet for å lage en utvidet, mer komplett versjon av den gamle filmen.
Promeces
Promeces er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Larvene utvikler seg i ved av løvtrær.
Utbredelse
Slekten er vidt utbredt i Afrika.
Kaffehuset Friele
Kaffehuset Friele er et norsk kaffebrenneri eid av Nederlandske Jacobs Douwe Egberts. Kaffebrenneri og lager holder til på Midtun, sørøst for Bergen sentrum. Det er i dag Norges største kaffeprodusent, og har siden 1799 forsynt norske husholdninger.
Historikk og annet
Styreformann Herman Friele (født 1943) er syvende generasjons kaffebrenner, etter at det hele startet i 1799 da skipskaptein Herman Friele I gikk i land i Bergen for å satse på handelsvirksomhet. Han kjøpte en eiendom i Bergen og etablerte et importfirma med vekt på kaffe. Mot midten av 19. århundre, ble kaffeforbruket økende på grunn av fallende priser fra økt global produksjon.
Kaffehuset Friele kjøper råkaffe fra ni-ti forskjellige land, der Brasil, Colombia og Guatemala er de største leverandørene. Friele kjøper årlig 6 000 tonn kaffe fra Brasil, selskapet kjøper både direkte fra kaffefarmene, men også via kaffeeksportører og meglere. Frem til midten av 1980-tallet solgte Kaffehuset Friele mesteparten av sin kaffe på Vestlandet og i Nord-Norge. Dette hadde tradisjonelt vært det tidligere grossistfirmaets kjerneområder, men i dag selges Friele kaffe over hele landet.
Kaffehuset Friele har i løpet av de siste årene blitt fornyet, og fabrikken på Midtun fremstår i dag som en av Europas mest moderne kaffebrennerier.
===Produkter i dag ===
Av disse er Friele frokostkaffe det mest solgte produktet.
Contango
Contango, eller forwardation, er en situasjon hvor future prisen på en råvare er høyere enn dagens spotpris. I contango situasjonen er spekulanter villige til å betale mer nå for en råvare som blir levert på et punkt i fremtiden, fremfor å betale en lavere pris for selve råvaren i dag. Årsaker til at spekulantene betaler premie for fremtidig levering skyldes at de ikke ønsker å betale for lagring og andre kostnader. Råvareprodusenter er derimot villige til å selge future kontrakter med en høyere pris.
Future kurven i en situasjon med contango er normalt stigende siden kontrakter med lengre tid frem til innløsning har høyere priser. Eksempelvis kan dagens spotpris på olje (Crude) være $14,11 pr fat, mens future prisen pr fat med levering i mai være $14,04, i juni $23,07, i juli $27,98, og i august $30,13.
Mingun-pagoden
Mingun-pagoden (burmesisk: မင်းကွန်းပုထိုးတော်ကြီး; BGN/PCGN: mingun-budodawkyi), også kalt Mantara Gyi-pagoden, ligger i småbyen Mingun i det sentrale Myanmar, nord for Mandalay ved floden Ayeyarwady.
Kong Bodawpaya hadde til hensikt å bygge verdens største pagode. Denne buddhistiske helligdommen var ment å nå en høyde på 152 meter. Den skulle tjene som et tegn på hans egen store makt og som relikieskrin for en av Buddhas tenner. Det var keiseren av Kina som hadde skjenket ham den, likesom tre av hans barnebarn for at de skulle bli kongens koner.
I 1790 begynte tusende av straffanger med byggingen. Prosjektet ble aldri ferdig; ved kong Bodawpayas i 1819 ble arbeidene helt innstilt. Det som ble ferdig, var pagodens fundament, som var 72 meter langt og 50 meter høyt. Ved et jordskjelv i 1838 ble det enorme teglseinsbygget sterkt skadet, likeså to svære chinther, hvis rester ligger på elvebredden foran pagoden.
Hvordan Mingun-pagoden gang skulle se ut, kan man få et inntrykk av ved å se på den fem meter høyre Pondawpaya-pagoden like i nærheten.
Dhammayazika-pagoden
Dhammayazika-pagoden (burmesisk: ဓမ္မရာဇိကဘုရား, dəma̰jàzḭka̰ pʰəjá) er et buddhistisk tempel i landsbyen Pwasaw øst for Bagan i Burma. Den ble bygd i 1196 under kong Narapatisithu. Pagoden er rund av form, og er bygd av teglstein. Dens tre terraseer har terra cotta-fliser som illustrerer scener fra Jataka.
Casey Mears
Casey Mears (født 12. mars 1978 i Bakersfield, California, USA) er en fører i den amerikanske motorsporten NASCAR. Han kjører bil #42 Texaco Havoline Dodge Charger for teamet Chip Ganassi Racing i NASCARs Nextel Cup.
Mears er nevø av Rick Mears, og sønn av racingveteran Roger Mears.
Djatkovo
Djatkovo (russisk: Дя́тьково) er en by i Brjansk oblast i Russland. Den ligger ved elva Bolva (ei sideelv til Desna), rundt 40 km nordvest for Brjansk. Innbyggertall: 33 100 (est. 2007), 33 600 (folketelling 2002), 34 400 (folketelling 1989).
Historie
Bosetningen ble opprettet i 1626. Den fikk innvilget bystatus i 1927.
Brjansk oblast var et senter for partisanbevegelsen under andre verdenskrig. I februar 1942 klarte sovjetiske partisaner å gjenvinne kontrollen i Djatkovo og nærliggende landsbyer. Området lå langt inne i nazi-okkupert territorium. Partisanene gjenopprettet sovjetisk styre og drev et sykehus og diverse butikker. Området ble gjenerobret av tyske styrker i juni 1942.
Økonomi og næringsliv
Djatkovo er mest kjent for sitt glassverk, og for Djatkovo krystallmuseum (et museum for glasskunst), som er landets største i sitt slag. Byen har også en større møbelfabrikk.
Irving Calkins
Irving Romaro Calkins (født 31. oktober 1875 død 28. august 1958) var en amerikansk skytter som deltok i de olympiske leker 1908 i London.
Bareilly
Bareilly (hindi, urdu ) er en by i India, den ligger 220 km øst for Delhi. Byen ble grunnlagt i 1537, og ble et viktig sentrum for det indiske opprøret mot det britiske kolonistyre. Det er blitt bygd flere høyskoler og universiteter der, samt forskningsinstitusjoner og sukker- og bomullsfabrikker.
Sven Lundestad
Sven Lundestad (født 15. januar 1950) er en norsk gitarist som i 1997 ble landets første professor i klassisk gitar ved Norges musikkhøgskole.
I samarbeid med NRK hadde han på 1980-tallet undervisningsprogrammer i gitarspill, og i den forbindelse ga han ut en rekke bøker under tittelen Spill gitar!. I hjembyen har han siden 1980 arrangert Norsk Gitarfestival, men den ble nedlagt i 2007, i 2008 var Lundestad med i Bergen Gitarfestival. En av hans viktigste konserter var da han spilte alene i Wigmore Hall London i 1983. I gruppa The Norwegian Guitar Duo' med Geir-Otto Nilsson var han i Wigmore Hall den 27. februar 1987 og ga ut plate i 1988. På eget plateselskap Okapi Records i Fredrikstad har han utgitt plater. I 1996 fikk fem stjerner og ble kalt «kosmopolitisk» av riksavisen VG.
Sven Lundestad er far til Alexandra Bråten som sang i Draumir. Gitaristen Nils Petter Nyrén er hans fetter.
Å, du gode sparegrisen min
Å, du gode sparegrisen min er en samleplate med barnesanger av Alf Prøysen, utgitt i 1975. Alf Prøysen framfører visene selv og forteller som i NRKs Barnetimen for de minste, et populært barneprogram i norsk radio på 1950- og 60-tallet. Visemelodiene er dels tradisjonelle, dels komponert av Johan Øian og Kåre Siem.
Kristin Skjølaas
Kristin Skjølaas (født 1973 i Oslo) er en norsk fiolinist som underviser på Barratt Due musikkinstitutt, og spiller kammermusikk i ulike ensembler..
Skjølaas har gått på Barratt Due musikkinstitutt og studert ved Musikhochschule Lübeck.
I 1998 var Skjølaas på en konsert-turné i India invitert av den indiske fiolinisten Lakshminarayana Subramaniam. Hun har vært medlem av strykekvartetten Strings Unlimited siden februar 1999 og medvirker på flere utgivelser, blant annet Black Debbaths album Welcome to Norway (2001).
I 2000 etablerte hun Bærum Private Musikkskole.
Skjølaas ble ansatt i Oslo-Filharmonien i 2005 og har vært solist med både Bergen Filharmoniske Orkester og Stavanger Symfoniorkester. Mens hun studerte i Tyskland, hadde hun solist- og kammermusikkoppdrag i Tyskland og Norge.
I 2016 og 2017 var hun konferansier på Barnasjulekonsert i Oslo Konserthus.
Skjølaas er medlem av Oslo-filharmoniens Barn- og Ungeråd, og for denne innsatsen fikk hun i 2017, sammen med Trond Magne Brekka, Mariss Jansons Stipend.
Guardian Building
Guardian Building er en skyskraper i Detroit i Michigan. Bygningen er eid av Wayne County og er fylkets hovedkvarter. Guardian Building stor ferdig i 1929, og ble opprinnelig kalt Union Trust Building. Den er et godt eksempel på art deco innen arkitekturen, og er siden 1989 fredet som en nasjonalhistorisk bygning.
Arkitektur
Guardian Building er tegnet av Wirt C. Rowland fra firmaet Smith, Hinchman & Grylls. Hovedstrukturen er 151 meter høy og har 36 etasjer, og toppes av to asymmetriske spir hvorav det høyeste når opp til 192,6 m. Eksteriøret blander murverk med flis, kalkstein og terrakotta. Interiøret er rikt dekorert med mosaikk og fliser. Indianertemaer går igjen både innvendig og utvendig på bygningen, som også inneholder verker av muralmaleren Ezra Winter. Rowlands fokus på detaljer var nitid. Han overså produksjonen av murstein for å oppnå den ønskede fargen utvendig, og designet møblene for bankens kontorer. Han designet også middagsbestikk, bordduker og kelnerantrekk for en restaurant i bygningen.
Guardian Building har fått tilnavnet Cathedral of Finance, noe som kommer både fra bygningens likhetstrekk med en katedral (med sitt tårn over hovedinngangen og dens åttekantede korrunding i den motsatte enden), og med New Yorks Woolworth Building, som tidligere hadde fått tilnavnet Cathedral of Commerce.
Historie
Oberst Frank Hecker og Michigan senator James McMillan var begge grunnleggere av Union Trust som bygde Guardian. Under andre verdenskrig var Guardian Building kommandosenteret for U.S. Armys våpenproduksjon, og Detroit ble kalt Arsenal of Democracy. Guardian Building ble senere kontorlokaler for diverse selskaper i sentrum av Detroit, og ble restaurert i 1986.
Den 18. juli 2007, annonserte Wayne Countys representant Robert Ficano en avtale med de daværende eierne om oppkjøp av Guardian Building og flytting av Wayne County kontorer fra Wayne County Building. Avtalen er del av en større oppkjøpsavtale verd 33,5 millioner dollar i eiendomsoppkjøp i Detroit sentrum.
Tommy & Tigeren band
Tommy & Tigeren Band er et band fra Rogaland som ble etablert i 1991 som en duo bestående av Tor Ivar Braut og Jens Budsberg på gitar og sang. Bandet har ikke vært aktivt etter 2015/2016.
Da de startet opp bodde Budsberg og Braut begge i Sandnes, men etter hvert flyttet de til Bryne på Jæren. De første årene spilte de stort sett coverlåter på en lokal pub, men i 2001 ga de ut CD-singelen Bryne 2001 med en ny sang tilegnet Bryne Fotballklubb. Platen inneholdt også en sang med tittelen Massey Ferguson, som senere ble tatt med på en samle-CD med tittelen Rogasnadder som West Audio Productions ga ut i 2003. Den sistnevnte sangen skal ha inspirert fotograf Knut Egil Wang til å lage boken Traktorland, som ble gitt ut på Damms Forlag i 2008.
Defter
En defter (flertall: defterler) var en type skatteregister og landmatrikkel i Det osmanske rike.
Beskrivelse
Registrene dokumenterer også de ikke skattepliktige askerî, og - direkte eller indirekte - migrasjoner mellom forskjellige deler av riket.
Hver by og landsby hadde en defter og som regel en skattefullmektige eller noen i en administrativ rolle som skulle avgjøre om informasjonen skulle nedtegnes. Dette var vanligvis en lærd mann som hadde konnsksap til statens regulativer. Det ble brukt en defter for å fastholde familieforhold som ekteskap og arv.
Disse nedtegnelser er av nytte også for historikere ettersom det her gis en mer nærgående innikt i og forståelse av landeierskap i de osmanske områder, og dermed nyttig i studiet av de osmanske borgeres dagligliv.
Noen av de osmanske embedsbærer emed ansvar for disse skatteregistrene var kjent som defterdarer.
Daftarer i India
Registre av dette slag er kjent som daftarer også i det nordlige India, for eksempel Peshwa's daftar i Pune.
Uttrykkets bakgrunn
Uttrykket bygger på det freske diphthera (διφθέρα), som sikter til 'bearbeidet dyrehud, lær, pels', det vil videre innebære en bok med sider av geitepergament som ble brukt side om side med papyrus som skriveunderlag i antikkens Hellas; det ble overtat i arabisk som دفتر: daftar, i betydningen bokk. Ordet difteri, altså den smittsomme sykdommen forårsaket av Corynebacterium diphtheriae (Klebs-Loffler bacillus), har samme opphavet.
Valen kraftverk
Valen kraftverk ligger ved Valen i Kvinnherad kommune i Vestland. Vannkraftverket utnytter 294 meter av fallet i Valedalselva og har Valedalsvatn som reguleringsmagasin.
Valen 1 kraftverk startet produksjonen i 1910 for å sikre energi forsyning til Valen sykehus. Valen 2 kraftverk ble bygget i 1939.
I 2008 ble det bygget helt ny stasjon like ved de to gamle bygningene.
Installert effekt er 3,8 MW fra en peltonturbin. Årsproduksjon er 20 GWh.
Anlegget er eid og driftes av Valen kraftverk as som er heleid av Hordaland fylkeskommune.
Per Hilleren
Per Hilleren (født 1906 på Veitastrond i Luster i Sogn og Fjordane, død 1994) var en norsk forfatter og predikant.
Valen kraftverk
Se også
Valenstiftinga
Per Hilleren
Hilleren ga ut om lag 50 bøker fra debuten i 1928 med ''Kveldssol. Eit prosadikt''. Ofte er kampen mellom det lyse og det mørke tema. Mange bøker er gitt ut i flere opplag og på flere språk. Gjennombruddet kom i 1939 med romanen Gull og kjærlighet som var et oppgjør med Hitler og nazismen. De fleste utgivelsene til Hilleren har vært i romanform, men han har også gitt ut novellesamlingen Medan heggen blømer, og noen av foredragene hans kom i bokform i Tid og rødmer.
Hillerens verker har en kristen grunntone. Religiøse brytninger i enkeltmennesket og bygdesamfunnet er viktige temaer. Man finner også naturskildringer i bøkene hans. Rachel fra 1959 er en roman fra det nye Israel. Romanen Det blåser på heia fra 1947, skildrer vekkelsene på Vegårshei i siste halvdel av 1800-tallet. Den selvbiografiske Minneskog forteller om hans liv og virke som forfatter og forkynner. Han har også skrevet bøker for barn.
Kapisillit
Kapisillit (grønlandsk for «laksene») er ei bygd i Sermersooq kommune, sydvest på Grønland. Kapisillit er Grønlands eneste gyteplass for laks, derav navnet.
Bygda ligger ved Godthåbsfjorden, ca. 100 km øst for Grønlands hovedstad Nuuk. Det bor ca. 68 innbyggere i bygda pr 2006, disse lever hovedsakelig av fangst, fiske og turisme, samt noe fåreavl. Fåreavl og tamreindrift var tidligere en større næring her, og det vurderes både etablering av flere fåreholdersteder i området, samt et slakteri.
Bygdas beliggenhet gjør at turismen kommer til å øke her i årene som kommer. Foreløpig er turismen i stor grad basert på fotturer og opplevelsesturer. En vanlig turisttur herfra går til isfjorden Kangersuneq. Herfra kan man også velge å vandre til den nedlagte reinsdyrfarmen ved Itinnera. Man kan også gå til Ameralikfjorden herfra, dette er en 2-3 dagers tur. Det arrangeres også fotturer fra Nuuk til Kapisillit.
Øst for bygda er det ikke godt egnet for bebyggelse, på grunn av at det er lite grunnfjell her. Lenger øst, ca. 1 km fra bygda, ligger et hytteområde som heter Nuussuaq. Området er regulert som hytteområde, noe som innebærer at det ikke er lov å bo her på helårsbasis.
Antall innbyggere har falt de siste 30 årene. I 1977 bodde det ca. 165 innbyggere her, dette har gradvis falt, og var 97 i 2003 og 68 i 2006. Dette er en utvikling man ser i de fleste grønlandske kommuner, og skyldes i stor grad at folk flytter inn til de største byene. Som en følge av dette er det liten mangel på boliger her, men kommunen har et ønske om å rive en del av de boligene som ikke lenger møter dagens standarder, for å bygge nye.
Bygda har egen skole, kirke og kjøpmann. Skolen heter Atuarfik Kapisillit, og dekker 1. til 9. klasse. 10. til 12. klasse får undervisning i Nuuk.
Atlanterhavet
Atlanterhavet eller Atlanteren er havet mellom Nord- og Sør-Amerika mot vest, og Europa og Afrika mot øst. Det er verdens nest største hav, og dekker nærmere en femtedel av jordens overflate. Det dekker et totalt område på ca. 106,000,000 kvadratkilometer, noe som er rundt 20 prosent av jordens overflate, og 26 prosent av jordens overflate som består av vann. Den gjennomsnittlige dybden er på 3,300 meter og det største dypet er Puerto Rico-gropa på 8,380 meter.
Bakgrunn
Atlanterhavet ble dannet for rundt 55 millioner år siden, da Den midtatlantiske ryggen begynte å åpne seg. Den midtatlantiske ryggen går også i dag midt ned igjennom Atlanterhavet fra nord til syd. Denne ryggen er en underjordisk fjellkjede som blir presset opp og til siden av den underliggende lava. Amerika og Europa/Afrika blir således skubbet vekk fra hverandre med en hastighet av ca. 2 cm i året. Av den grunn blir Atlanterhavet hele tiden større.
Havets navn kommer fra gresk mytologi og er oppkalt etter titanen Atlas. Den eldste referansen til navnet er i den greske historikeren Herodots Historie fra rundt 450 f.Kr.: som Atlantis thalassa (gresk: Ἀτλαντὶς θάλασσα; norsk «Atlas’ hav»; se også Atlasfjellene). Atlantis (gresk: Ἀτλαντὶς νῆσος, «Atlas’ øy») er en legendarisk øy nevnt av Herodot som skal ligger utenfor Herkulessøylene (Gibraltarstredet). Betegnelsen Det etiopiske hav, avledet fra Etiopia, ble benyttet som navn på den sørlige delen av Atlanterhavet så sent som midten av 1800-tallet. Før europeerne oppdaget andre hav ble betegnelsen «hav» i seg selv benyttet som synonym for vannene som lå bortenfor Gibraltarstredet av det som i dag omtales som Atlanterhavet. Antikkens grekere forestilte seg at dette havet var en enorm elv som sirklet om verden.
Avgrensning
Ekvator deler mellom Nord-Atlanteren og Sør-Atlanteren.
Havet dekker rundt 20 % av jordens overflate og bare Stillehavet er større. Med sine tilgrensende sjøområder dekker det rundt 106,000,000 km². Uten dem har det et areal på 82,400,000 km². Nedslagsfeltet for havet er fire ganger større enn Stillehavet eller Indiahavet. Volumet av Atlanterhavet med tilgrensende sjøområder er 354,700,000 km³, uten dem har havet 323,600,000 km³.
Gjennomsnittsdypet med tilgrensende sjøområder er 3,332 m, uten er snittet 3,926 m. Det dypeste punktet er på 8,380 i Puerto Rico-gropen. Bredden varierer fra 2,850 km mellom Brasil og Liberia og 6,500 km mellom Kapp det gode håp og Kapp Horn.
Randhav og større bukter
Atlanterhavet har uregelmessige kyster med et stort antall bihav og bukter.
Øyer
Øyer i Atlanterhavet inkluderer Færøyene, Grønland, Island, Rockall, Storbritannia, Irland, Fernando de Noronha, Azorene, Madeira, Kanariøyene, Kapp Verde-øyene, São Tomé og Príncipe, Newfoundland, Bermuda, De vestindiske øyer, Ascension, St. Helena, Trinidad-øyene, Martin Vaz, Tristan da Cunha, Falklandsøyene, Bouvetøya og Sør-Georgia. Havområdet mellom øyene Grønland, Island og United Kingdom kalles GIUK-gapet.